[Nurksulgudes ja punases kirjas toodud info tuleb vastavalt tegelikele asjaoludele muuta korrektseks kas asjakohaste andmete sisestamise või väljapakutud valikute puhul ühe asjakohase valiku tegemise kaudu. Seejärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega]

*Kursiivis ja nurksulgudes osundatud tekst annab näidiste kasutajale vaid selgitusi ning tuleb kustutada*

*Näidis on koostatud eeldusel, et*

* *ELTS § 17 lg 3 sätestab, et elektriettevõtja esitab majandusaasta aruande lisana aruande raamatupidamisbilansiga ja kasumiaruandega tegevusalade kaupa ning nende koostamise arvestuspõhimõtted*
* *Elektriettevõtjal on AudS-ist tulenevalt ülevaatuse kohustus*
* *Asjaolude rõhutamise lõigus olevad asjaolud on elektriettevõtja tegevusalade aruandes asjakohaselt avalikustatud nii, et audiitor saab neile standardikohaselt viidata*
* *Audiitori aruanne on modifitseerimata*
* *Kriteeriumi sätestavad ELTS §-d 16 ja 17*
* *Tegevusalade üldtunnustatud jaotuspõhimõtteid ei ole välja töötatud ja seega peab juhtkond need välja töötama ise*

**Sõltumatu vandeaudiitori piiratud kindlust andev aruanne elektrituruseadusega sätestatud elektriettevõtja tegevusalade aruande kohta**

[Parim Praktika AS/OÜ] [osanikele / aktsionäridele / nõukogule / üldkoosolekule]

Oleme kontrollinud ettevõtte nimi AS/OÜ (edaspidi „ettevõte“) majandusaasta aruande lisana esitatud aruannet, mis sisaldab raamatupidamisbilanssi seisuga 31. detsember 202X ja kasumiaruannet tegevusalade kaupa eeltoodud kuupäeval lõppenud majandusaasta kohta ja märkimisväärsete arvestuspõhimõtete kokkuvõtet (edaspidi elektriettevõtja tegevusalade aruanne).

Elektriettevõtja tegevusalade aruande audiitorkontrolli töövõtu läbiviimisel võeti aluseks järgmised kriteeriumid:

* Vastavalt elektrituruseaduse §16 lg-le 1, kui elektriettevõtjal ei ole elektrituruseadusega keelatud samal ajal tegutseda mitmel elektrienergiaga seotud või muul tegevusalal, peab ta diskrimineerimise, ristsubsideerimise ja konkurentsi moonutamise vältimiseks raamatupidamise arvestust oma elektrienergiaga seotud tegevusalade ja muude tegevusalade kohta ning samuti erinevate eelpool nimetatud seaduse § 22 lõikes 1 nimetatud elektrienergiaga seotud tegevusalade kohta nii, nagu oleksid seda kohustatud tegema nendel tegevusaladel tegutsevad erinevad ettevõtjad.
* Ettevõte ei riku §16 lg-des 2-5 sätestatut
* Vastavalt elektrituruseaduse §17 lg-le 3 esitab elektriettevõtja majandusaasta aruande lisana aruande raamatupidamisbilansiga ja kasumiaruandega tegevusalade kaupa ning nende koostamise arvestuspõhimõtted

**Juhtkonna kohustused seoses elektriettevõtja tegevusalade aruandega**

Juhtkond vastutab elektriettevõtja tegevusalade aruande koostamise ja esitamise eest kooskõlas elektrituruseaduse §-dega 16 ja 17 ja sellise sisekontrolli eest, nagu juhtkond peab vajalikuks, et võimaldada kas pettusest või veast tulenevate oluliste väärkajastamisteta elektriettevõtja tegevusalade aruande koostamist.

Juhtkonna kohustuseks on välja töötada tegevusalade jaotuspõhimõtted elektrienergiaga seotud tegevusalade kohta ning samuti erinevate elektrituruseaduse § 22 lõikes 1 nimetatud elektrienergiaga seotud tegevusalade kohta nii, nagu oleksid seda kohustatud tegema nendel tegevusaladel tegutsevad erinevad ettevõtjad. Jaotuspõhimõtete väljatöötamisel on juhtkonna kohustuseks diskrimineerimise, ristsubsideerimise ja konkurentsi moonutamise vältimine.

Elektriettevõtja tegevusalade aruande koostamisel on juhtkond kohustatud hindama ettevõtte suutlikkust jätkata jätkuvalt tegutsevana, esitama infot, kui see on asjakohane, tegevuse jätkuvusega seotud asjaolude kohta ja kasutama tegevuse jätkuvuse arvestuse alusprintsiipi, välja arvatud juhul, kui juhtkond kavatseb kas ettevõtte likvideerida või tegevuse lõpetada või tal puudub sellele realistlik alternatiiv.

**Vandeaudiitori kohustus**

Vastavalt elektrituruseaduse § 17 lõikele 4 on meie kohustus kontrollida elektriettevõtja tegevusalade aruannet ja esitada kokkuvõte eelpool nimetatud paragrahvi lõikes 3 sätestatud nõude täitmise kohta elektrituruseaduse §-s 16 sätestatu kohaselt.

Viisime töövõtu läbi vastavuses rahvusvahelise kindlustandvate teenuste standardiga (Eesti) 3000 (muudetud) „Kindlustandvad teenused, mis on muud kui möödunud perioodide finantsinformatsiooni auditid või ülevaatused“ piiratud kindlustandva töövõtuna. See standard nõuab, et me oleme kooskõlas eetikanõuetega ning planeerime ja viime töövõtu läbi omandamaks piiratud kindluse selle kohta, kas oleme saanud teadlikuks millestki, mis paneks meid uskuma, et kaasnev aasta elektriettevõtja tegevusalade aruanne ei ole koostatud kõigis olulistes osades kooskõlas elektrituruseaduse §-s 16 sätestatuga.

Meie audiitorühing kohaldab Rahvusvahelist kvaliteedijuhtimise standardit (Eesti) 1 (täiendatud).

Me oleme Ettevõttest sõltumatud kooskõlas kutseliste arvestusekspertide eetikakoodeksiga (Eesti) (sh sõltumatuse standardid), ja oleme täitnud oma muud eetikaalased kohustused vastavalt nendele nõuetele.

Viisime läbi alljärgnevad protseduurid[[1]](#footnote-1):

* -
* -
* …

Piiratud kindlustunnet andva töövõtu käigus läbiviidud protseduurid on palju vähem mahukad kui oleks põhjendatud kindlustunnet andva töövõtu käigus läbiviidud protseduurid. Seetõttu omandatakse väiksem kindlus kui põhjendatud kindlustandva töövõtu korral.

**Asjaolu rõhutamine – Arvestuse alus ja kasutamise piirang**

Juhime tähelepanu elektriettevõtja tegevusalade aruande lisale xx, milles kirjeldatakse arvestuse alust. Nagu kirjeldatud selles lisas, sätestab elektrituruseadus elektriettevõtjale kohustuse pidada raamatupidamisarvestust nii nagu koostaksid nendel tegevusaladel tegutsevad erinevad ettevõtjad ning koostada bilanss ja kasumiaruanne tegevusalade kaupa ning nende koostamise arvestuspõhimõtted, kuid puuduvad juhendmaterjalid, mis oleks aluseks tegevusalade jaotamisele ja eelnimetatud aruannete koostamisele. Tulenevalt juhendmaterjali puudumisest on ettevõtte juhatus töötanud välja tegevusalade jaotuspõhimõtted, mis nõuavad juhatuse hinnanguid tegevusalade eristamiseks.

Elektriettevõtja tegevusalade aruanne on koostatud, et aidata Ettevõttel olla vastavuses elektrituruseaduse §-de 16 ja 17 sätetega. Elektriettevõtja tegevusalade aruanne ei pruugi olla sobiv muuks otstarbeks.

Nende asjaolude rõhutamine ei tähenda märkuseid meie arvamuse osas.

**Kokkuvõte**

Läbiviidud protseduuride ja hangitud tõendusmaterjali põhjal ei saanud me teadlikuks millestki, mis paneks meid uskuma, et kaasnev Ettevõtte 31. detsembril 202X lõppenud aasta elektriettevõtja tegevusalade aruanne ei ole koostatud kõigis olulistes osades kooskõlas elektrituruseaduse §-s 16 sätestatuga.

*[digitaalselt allkirjastatud / allkiri]*

*[Audiitorettevõtja nimel allkirjastava vandeaudiitori nimi]
Vandeaudiitori number [...]
[Audiitorettevõtja nimi]
Audiitorettevõtja tegevusloa number [...]
[Audiitorettevõtja asukoha aadress]
[Vandeaudiitori aruande kuupäev]*

1. Lisada teostatud protseduuride loetelu [↑](#footnote-ref-1)